S-232/2010

Mál þetta, sem var dómtekið 20. þ.m., höfðaði sýslumaðurinn á Akureyri hér fyrir dómi þann 16. ágúst 2010 með ákæru á hendur X;

„fyrir fíkniefnalagabrot, með því að hafa þriðjudaginn 6. júlí 2010, verið með í vörslum sínum á heimili sínu að Smáratúni [...] í Svalbarðsstrandarhreppi, 1,39 grömm af tóbaksblönduðu kannabisefni.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrá nr. 18.311, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Mál nr. S-241/2010 var sameinað þessu. Það höfðaði sami sýslumaður þann 17. ágúst 2010 gegn ákærða;

„fyrir umferðarlagabrot, með því að hafa þriðjudaginn 20. júlí 2010, ekið bifreiðinni OT-825, undir áhrifum fíkniefna (í blóði mældist tetrahýdrókannabínól 2,2 ng/ml.), norður Hringveg í Svalbarðsstrandarhreppi og vestur Svalbarðseyrarveg, þar sem lögreglan stöðvaði akstur hans.

Telst þetta varða við 1. mgr., sbr. 2. mgr. 45. gr. A, sbr. 1. mgr. 100. gr. umferðarlaga nr. 50, 1987, sbr. lög nr. 66, 2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt l01. gr. og 102. gr. nefndra umferðarlaga, sbr. 18. gr. laga nr. 66, 2006.“

Ákærði hefur komið fyrir dóm og játað sök samkvæmt báðum ákærum. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um þá háttsemi sem í ákærum er lýst og þar er rétt heimfærð til refsiákvæða. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Ákærði var þann 4. nóvember 2008 sakfelldur með dómi fyrir brot gegn 1. mgr. 259. gr. almennra hegningarlaga, en ákvörðun refsingar frestað skilorðsbundið í tvö ár. Með heimild í 60. gr. almennra hegningarlaga með áorðnum breytingum verður skilorðsdómurinn látinn haldast og ákærða dæmd refsing sér í lagi, eftir reglum 77. gr. almennra hegningarlaga. Ákveðst hún 178.000 króna sekt til til ríkissjóðs, sem skal greiðast innan fjögurra vikna frá birtingu þessa dóms að telja, en ákærði sæta fangelsi í 12 daga ella.

Samkvæmt 4. mgr. 102. gr. umferðarlaga, sbr. 18. gr. laga nr. 66/2006, ber að svipta ákærða ökurétti. Með tilliti til magns tetrahýdrókannabínóls í blóði ákærða ákveðst sviptingartíminn eitt ár frá birtingu þessa dóms að telja.

Gera ber efni upptækt eins og krafist er í ákæru og nánar er rakið í dómsorði.

Dæma ber ákærða til að greiða allan kostnað sakarinnar, sem samkvæmt yfirliti nemur 78.588 krónum.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 178.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í 12 daga.

Ákærði er sviptur ökurétti í eitt ár frá birtingu dómsins að telja.

Ákærði greiði 78.588 krónur í sakarkostnað.

Gerð eru upptæk 1,39 grömm af tóbaksblönduðu kannabisefni, með nr. 18.311 í efnaskrá lögreglu.